Brüsszel, 26.10.2004

SEC(2004) 1324 végleges

A 2005. ÉVI ELŐZETES KÖLTSÉGVETÉS TERVEZET MÓDOSÍTÁSÁRA IRÁNYULÓ 3. SZÁMÚ INDÍTVÁNY

1. KÖNYV ÁLTALÁNOS BEVÉTELI KIMUTATÁS 4. KÖNYV BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz – Bizottság

(a Bizottság előterjesztése)

A 2005. ÉVI ELŐZETES KÖLTSÉGVETÉS TERVEZET MÓDOSÍTÁSÁRA IRÁNYULÓ 3. SZÁMÚ INDÍTVÁNY

1. KÖNYV ÁLTALÁNOS BEVÉTELI KIMUTATÁS 4. KÖNYV BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz – Bizottság

tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 34. cikkére,

Az Európai Bizottság az indoklásban felsorolt okok miatt a költségvetési hatóság elé terjeszti a 2005. évi előzetes költségvetés tervezet módosítására irányuló 3. számú indítványt.

***

TARTALOMJEGYZÉK

1. Bevezetés 4

2. 1. címsor: Mezőgazdaság 5

2.1. 1a. alcímsor: KAP kiadások, kivéve a vidékfejlesztési intézkedések kiadásait 7

2.1.1. A piacszervezések és azok járulékos kiadásai 7

2.1.2. Euró-dollár árfolyam 8

2.1.3. Ágazati fejlemények 8

2.2. 1a. alcímsor: más politikaterületek költségvetési tételei 15

2.3. 1b. alcímsor: vidékfejlesztés 15

2.4. A nómenklatúra változásai 16

3. 4. címsor: Külső Fellépések 16

3.1. Nemzetközi halászati megállapodások 16

ÖSSZEFOGLALÓ TÁBLÁZAT A PÉNZÜGYI TERV CÍMSORAI SZERINT 19

ÁLTALÁNOS BEVÉTELI KIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN

Az általános bevételi kimutatás és a szakaszonkénti bontású bevételi és kiadási kimutatás a SEI-BUD-rendszeren (Système d’édition informatisé du Budget – Inter-institutional system for budget preparation, a költségvetés elkészítésére szolgáló intézményközi számítógépes rendszer – a ford.) keresztül külön kerül továbbításra. Az általános bevételi kimutatás és a szakaszonkénti bontású bevételi és kiadási kimutatás egyik nyelvi változata példa gyanánt a költségvetés mellékleteként kerül csatolásra.

INDOKLÁS

Bevezetés

A költségvetési fegyelemről és a költségvetési eljárás javításáról szóló 1999. május 6-i, az Európai Parlament, a Tanács és a Bizottság között létrejött intézményközi megállapodás úgy rendelkezik, hogy „amennyiben azt szükségesnek találja, a Bizottság a költségvetési hatóságnál ad hoc módosító indítványt nyújthat be az előzetes költségvetési tervezetben szereplő mezőgazdasági kiadások becsléséhez alapul szolgáló adatok naprakésszé tétele céljából és/vagy az érintett pénzügyi év január első napján hatályban lévő halászati megállapodásokkal kapcsolatos legújabb rendelkezésre álló információk alapján, a nemzetközi halászati megállapodásokra vonatkozó működési tételek és a tartalékot képező előirányzatok közötti felosztás korrigálása érdekében. Ezt a módosító indítványt október vége előtt kell a költségvetési hatóság részére megküldeni.”

A Bizottság ezúttal előterjeszti a 2005. évi előzetes költségvetés-tervezetre irányuló ad hoc módosító indítványt. Ez a következő elemekre terjed ki:

(1) Mezőgazdasági kiadások: az 1. címsor alatti becsült szükségletek aktualizálása.

(2) Külső fellépések: a nemzetközi halászati megállapodások aktualizálása.

Mezőgazdasági kiadások

A Bizottság tételenként gondosan aktualizálta a mezőgazdasági költségvetést. A módosító indítvány (amending letter, a továbbiakban: AL) a változó piaci tényezők mellett figyelembe veszi az előzetes költségvetés tervezet (preliminary draft budget, a továbbiakban: PDB) felállítása óta az agrárágazatban elfogadott jogalkotói határozatokat, valamint minden javaslatot, amely a következő költségvetési év során valószínűleg kihatással bír majd.

Az AL, ugyanúgy mint a PDB, a Közösség mint egységes egész szükségleteire alapul. Ami a piaci intézkedéseket illeti, az előirányzatok tagállamok szerinti megbontása nem áll rendelkezésre. Ezen kívül azt is ki kell hangsúlyozni, hogy a ezeket az előirányzatokat becslésnek, nem pedig kiadási célkitűzésnek kell tekinteni. A tényleges kiadások elsősorban a valós piaci feltételek, az aktuális EUR/USD árfolyam, valamint a tagállamok fizetései ütemének függvényében alakulnak majd. Mivel kötelező kiadásokról van szó, maradéktalanul sor kerül azon összegek visszatérítésére (függetlenül azok mértékétől), amelyeket a tagállamoknak a rendelkezéseknek megfelelően fizetniük kell.

A költségvetési fegyelemről szóló tanácsi rendelettel összhangban az AL-ben használt euró-dollár árfolyam alapja a 2004. július 1. és szeptember 30. közötti tényleges árfolyam. Ez az árfolyam 1,22 USD/EUR (1 EUR = 1.22 USD); az előzetes tervezethez képest megtakarításokat (mintegy 84 millió EUR) eredményez, különösen a gabonafélék, a cukor és a gyapot esetében.

Az 1a. alcímsor (KAP kiadások, kivéve a vidékfejlesztésre fordított kiadásokat) teljes szükséglete a becslések szerint 43 610,5 millió EUR, az előzetes tervezethez képest ez 224 millió EUR-ral kevesebb, így az EU-25 pénzügyi tervének felső határával szemben 987,5 millió EUR-nak megfelelő mozgástér marad.

A csökkenést javarészt három ágazat szükségleteinek csökkenése magyarázza. A legjelentősebb változás a tejet és tejtermékeket érinti (-367 millió EUR), ezeknél a kedvező piaci körülmények a különböző piaci intézkedések kiadásainak alacsonyabb szintjét eredményezték. 2005-re további megtakarítást eredményez a cukor (-146 millió EUR) és az olívaolaj (-74 millió EUR). E megtakarításokkal azonban részben más ágazatok megnövekedett szükségletei állnak szemben, főként a gabonafélék (+244 millió EUR), a zöldségek és gyümölcsök (+85 millió EUR), valamint a rostnövények (+30 millió EUR) piaci intézkedéseinél.

A vidékfejlesztés (1b. alcímsor) esetében a PDB kötelezettségvállalási ill. kifizetési előirányzatainak becsült összege változatlanul 6 841 millió EUR ill. 6 279 millió EUR marad. A kötelezettségvállalási előirányzatok szintje a pénzügyi terv felső határának felel meg.

Javasolt továbbá a költségvetési nómenklatúra módosítása, hogy a behajtás és a végső elszámolás átláthatóbbá váljon.

Halászati megállapodások

A nemzetközi halászati megállapodásokkal kapcsolatos legújabb adatok figyelembe vétele végett a Bizottság azt javasolja, hogy a tartalékból helyezzenek át a megfelelő költségvetési tételek soraira 2,5 millió EUR kötelezettségvállalási előirányzatot ill. 3,6 millió EUR kifizetési előirányzatot.

1. címsor: Mezőgazdaság

A 2005. évi 3. módosító indítvány azt hivatott biztosítani, hogy a mezőgazdasági költségvetés a legfrissebb gazdasági adatokra és az aktuális jogi keretfeltételekre alapuljon. Októberre a Bizottság rendelkezésére állnak a 2004. évi termelés (termés) szintjére vonatkozó legelső adatok, amelyek a 2005-ös költségvetési szükségletek megbízható becslésének alapjául szolgálnak.

A Bizottság ezúttal is tételenként gondosan felülvizsgálta a mezőgazdasági kiadásokra vonatkozó becsléseit. Ez a 2005. évi 3. módosító indítvány a piaci tényezők mellett figyelembe veszi a PDB felállítása óta az agrárágazatban elfogadott jogalkotói határozatokat, valamint javaslatokat.

A következő táblázat összefoglalja az EMOGA Garancia Részlege különböző alcímeinek előzetes költségvetési becslését, és a pénzügyi tervek alapján/szerint ismerteti a fennmaradó mozgástereket.

2005. évi 3. módosító indítvány 1. címsor, ABB (tevékenységalapú költségvetés-tervezés) politikák szerinti bontásban

EUR-25 | EUR-25 | EUR-25 |

2005-ös előzetes költségvetés-tervezet | 2005-ös módosító indítvány | Különbözet |

1€=1,25$ | 1€=1,22$ |

a) | b) | c)=a)-b) |

A mezőgazdasági politikaterület igazgatási kiadásai |

05 01 04 01 | Ellenőrzési és megelőző intézkedések – az EK által teljesített közvetlen kifizetések | 4,3 | 4,3 | 0,0 |

05 01 04 06 | A minőség előmozdítását szolgáló kísérleti projekt | p.m. (még nincs adat) | 0,5 | 0,5 |

Összesen | 4,3 | 4,8 | 0,5 |

05 02 | Növényi termékek |

05 02 01 | Gabonafélék piaci intézkedései | 395,0 | 639,0 | 244,0 |

05 02 02 | Rizs | 469,0 | 473,0 | 4,0 |

05 02 03 | Szántóföldi növények közvetlen kifizetései | 17.403,0 | 17.403,0 | 0,0 |

05 02 04 | Élelmiszer-programok | 223,0 | 221,0 | -2,0 |

05 02 05 | Cukor | 1.815,0 | 1.669,0 | -146,0 |

05 02 06 | Olívaolaj | 2.355,0 | 2.281,0 | -74,0 |

05 02 07 | Rostnövények | 936,0 | 966,0 | 30,0 |

05 02 08 | Gyümölcs- és zöldségfélék | 1.860,0 | 1.945,0 | 85,0 |

05 02 09 | A bortermelői ágazat termékei | 1.259,0 | 1.260,0 | 1,0 |

05 02 10 | Dohány | 952,4 | 954,4 | 2,0 |

05 02 11 | Növényi termékek egyéb intézkedései | 737,0 | 733,0 | -4,0 |

05 02 12 | Horizontális természetű közvetlen támogatások | 1.388,0 | 1.398,0 | 10,0 |

05 02 99 | Behajtott összegek | 0,0 | -26,0 | -26,0 |

Összesen | 29.792,4 | 29.916,4 | 124,0 |

05 03 | Állati termékek |

05 03 01 | Tej és tejtermékek | 3.901,0 | 3.534,0 | -367,0 |

05 03 02 | Marha- és borjúhús | 8.088,0 | 8.114,0 | 26,0 |

05 03 03 | Juh- és Kecskehús | 1.840,0 | 1.841,0 | 1,0 |

05 03 04 | Sertéshús, tojások, baromfi és egyebek | 197,0 | 203,0 | 6,0 |

05 03 99 | Behajtott összegek | 0,0 | -15,0 | -15,0 |

Összesen | 14.026,0 | 13.677,0 | -349,0 |

Vidékfejlesztés |

05 04 01 | Vidékfejlesztési intézkedések az EGOMA Garancia Részlege keretében | 4.910,0 | 4.910,0 | 0,0 |

05 04 04 | Az EMOGA Garancia Részlegének átmeneti eszköze (EU-10) | 1.931,0 | 1.931,0 | 0,0 |

Összesen | 6.841,0 | 6.841,0 | 0,0 |

Mezőgazdasági kiadások ellenőrzése |

05 07 01 01 | Ellenőrzési és megelőző intézkedések – a tagállamok fizetései | 16,0 | 16,0 | 0,0 |

05 07 01 02 | Ellenőrzési és megelőző intézkedések – az EK által teljesített közvetlen kifizetések | 9,1 | 9,1 | 0,0 |

05 07 01 03 | Az előző évek számláinak elszámolása | -400,0 | - | 400,0 |

05 07 01 04 | Az előző évek számláinak elszámolása (vidékfejlesztés) | p.m. | - | - |

05 07 01 06 | Az előző évek számláinak számviteli elszámolása | - | -70,0 | -70,0 |

05 07 01 07 | Az előző évek számláinak megfelelőségi elszámolása | - | -330,0 | -330,0 |

05 07 01 08 | Az előző évek számláinak számviteli elszámolása (vidékfejlesztés) | - | p.m. | 0,0 |

05 07 01 09 | Az előző évek számláinak megfelelőségi elszámolása (vidékfejlesztés) | - | p.m. | 0,0 |

05 07 02 | Vitarendezések | p.m. | p.m. | 0,0 |

Összesen | -374,9 | -374,9 | 0,0 |

Politikai stratégia és egyeztetés |

05 08 04 | Ösztönző intézkedések – tagállamok fizetései | 48,5 | 48,5 | 0,0 |

05 08 05 | Ösztönző intézkedések – EK fizetései | 11,0 | 11,0 | 0,0 |

05 08 06 | A közvélemény tájékoztatása a közös agrárpolitikáról | 6,5 | 6,5 | 0,0 |

05 08 99 | Egyéb ösztönző intézkedések | p.m. | p.m. | 0,0 |

Összesen | 66,0 | 66,0 | 0,0 |

Egyéb politikaterületek |

11 02 | Halpiacok | 33,2 | 33,2 | 0,0 |

17 01 04 01 | Növény-egészségügyi intézkedések – igazgatási kiadások | 0,7 | 0,7 | 0,0 |

17 01 04 04 | Állatjárványok kockázatfinanszírozási modelljéről készült kísérleti tanulmány | p.m. | 0,5 | 0,5 |

17 01 04 05 | Takarmány- és élelmiszerbiztonság, valamint kapcsolódó tevékenységek – igazgatási kiadások | 4,0 | 4,0 | 0,0 |

17 03 02 | Közösségi Dohányalap – az EK által teljesített közvetlen kifizetések | 14,4 | 14,4 | 0,0 |

17 04 01 | Az állatbetegségek felszámolására és felügyeletére irányuló programok | 203,5 | 203,5 | 0,0 |

17 04 02 | Egyéb állat-egészségügyi / állatjólléti / közegészségügyi intézkedések | 10,0 | 10,0 | 0,0 |

17 04 03 | Vészhelyzeti alap (állat-egészségügy / élelmiszerbiztonság) | 48,0 | 48,0 | 0,0 |

17 04 04 | Növény-egészségügyi intézkedések | 3,0 | 3,0 | 0,0 |

17 04 05 | Egyéb intézkedések | 0,0 | 0,0 | 0,0 |

17 04 07 | Takarmány- és élelmiszerellenőrzés | 3,9 | 3,9 | 0,0 |

Összesen | 320,7 | 321,2 | 0,5 |

1a. alcímsor – Mezőgazdasági kiadások, a vidékfejlesztést kivéve |

Részösszesen | 43.834,5 | 43.610,5 | -224,0 |

Közbenső felső határ | 44.598,0 | 44.598,0 | 0,0 |

Fennmaradó mozgástér | -763,5 | -987,5 |

1b. alcímsor – Vidékfejlesztési kiadások és kísérő intézkedések |

Részösszesen | 6.841,0 | 6.841,0 | 0,0 |

Közbenső felső határ | 6.841,0 | 6.841,0 | 0,0 |

Fennmaradó mozgástér | 0.0 | 0,0 |

Az 1. címsor előirányzatai összesen | 50.675,5 | 50.451,5 | -224,0 |

1a. alcímsor: KAP kiadások, kivéve a vidékfejlesztési intézkedések kiadásait

A piacszervezések és azok járulékos kiadásai

A 2005. évi 3. módosító indítványban az 1a. alcímsor (KAP kiadások, kivéve a vidékfejlesztési intézkedések kiadásait) előirányzatai alacsonyabbak a PDB-ben megbecsültektől (-224 millió EUR). Ez a megtakarítás a különböző ágazatokban történt emelések és csökkentések eredőjeként jött létre.

A csökkentés a tej és tejtermékek igényének esetében a legjelentősebb. Ez jórészt a kedvező piaci feltételeknek köszönhető, amelyek miatt a különféle piaci intézkedések kiadási szintje alacsonyabb volt, valamint a tejtermelőkre kivetett kiegészítő lefölözés intézkedései felülvizsgálatának, ami lehetővé tette a Bizottság számára a pénzeszközök könnyebb behajtását. A 2005-ös költségvetésben ezen ágazat összesített megtakarításai mintegy 367 millió EUR-t tesznek ki. A cukorágazat pénzeszköz-szükséglete szintén alacsonyabb. A magasabb cukorár, az alacsonyabb euró-dollár árfolyam, valamint a feltételezett és tényleges visszatérítések közötti nagyobb különbség miatt az export-visszatérítésekkel kapcsolatos kiadások mintegy 146 millió EUR-ral a 2005-ös PDB tervadatai alatt vannak. Az olívaolaj előirányzatainak csökkenése (-74 millió EUR) elsősorban néhány tagállam termelési szintjének becsült visszaesésére vezethető vissza.

Ezzel szemben jó néhány ágazatban nőtt az előirányzat-szükséglet. A növekedés a gabonafélék piaci intézkedéseinek pénzeszköz-szükségletében a legszembetűnőbb, itt további 213 millió EUR-ra lesz szükség a gabonafélék intervenciós raktározása kiadásainak fedezésére. A gabonafélék export-visszatérítései a 2005-ös PDB tervadatait 36 millió EUR-ral haladják meg. A gyümölcs- és zöldségágazat magasabb kiadásaiért a feldolgozott paradicsomtermékek termelési támogatásának növekedő szükségletei felelősek, itt az előirányzatok 85 millió EUR-ral nőnek. Az alacsonyabb világpiaci ár és az euró-dollár árfolyam kiigazítása miatt a rostnövényekkel kapcsolatos költségvetési szükségletek 30 millió EUR-ral nőnek.

Az első olvasat során a Bizottság figyelembe vette a költségvetési hatóság véleményét is. Az ezekben megfogalmazott kívánalmak AL-ben történő figyelembe vétele céljából a Bizottság a következő módosításokat javasolja:

- A 05 01 04 06. tétel – A minőség ösztönzését célzó kísérleti projekt soron 500 000 EUR áll majd rendelkezésre ahhoz, hogy folytatni lehessen a minőséget igazoló európai címkék bevezetése lehetőségének vizsgálatát, amelyek biztosítanák a fogyasztóknak a termékek összehasonlíthatóságát.

- A 17 01 04 04. tétel – Kísérleti tanulmány: az állatjárványok kockázatfinanszírozási modellje soron 500 000 EUR áll majd rendelkezésre.

Euró-dollár árfolyam

A költségvetési fegyelemről szóló 2040/2000/EK tanácsi rendelet 8. cikkének (1) bekezdésével összhangban ez a módosító indítvány euró-dollár árfolyamként az elmúlt három hónap árfolyamainak átlagát alkalmazza. Ezen módosító indítvány esetében ez a 2004. július 1. – szeptember 30. közötti időszakot jelenti. Az átlagárfolyam 1 EUR = 1,22 USD volt, amely alacsonyabb az előzetes tervezetben használt árfolyamnál (1 EUR = 1,25 USD). Emiatt csökkennek az előirányzatok, különös a gabonafélék, a cukor és a gyapot ágazataiban.

Ágazati fejlemények

Az alábbi észrevételek bemutatják és elmagyarázzák a PDB és az AL előirányzatai közötti fő különbségeket.

05 01 04 06. tétel – A minőség ösztönzését célzó kísérleti projekt (előirányzatok + 0,5 millió EUR)

előirányzatok az előzetes költségvetési tervezetben: p.m.

előirányzatok a módosító indítvány után: 0,5 millió EUR

A Bizottság a kísérleti projekt végrehajtását 2004-ben kezdte meg. Figyelemmel az Európai Parlament kérésére, 2005-re további finanszírozás javasolt.

05 02 01. tételcsoport – Gabonafélék piactámogató intézkedései (előirányzatok + 244 millió EUR)

előirányzatok az előzetes költségvetési tervezetben: 395 millió EUR

előirányzatok a módosító indítvány után: 639 millió EUR

A legfrissebb előzetes becslések szerint a termelés 2004/5-ben a 25 tagú EU-ban előreláthatólag 8,6 millió tonnával több a PDB-ben tervezettnél. Mivel ezt a termelésnövekedést a belső fogyasztás vagy a fokozott kivitel nem nyeli el, jelentős az ágazat költségvetési szükségleteire gyakorolt hatás. Különösen, a gabonafélék intervenciós raktározásának kiadásai a becslések szerint jóval magasabbak a PDB-ben tervezetteknél (+ 213 millió EUR). Az alábbi táblázat összeveti a jelenlegi helyzetet a PDB-vel.

PDB (millió tonna) | AL (millió tonna) |

Nyitó állomány Felvásárlás Értékesítés Záró állomány Átlagos állomány | 2.0 2.6 1.3 3.3 3.4 | 3.5 7.6 1.1 9.9 7.8 |

A gyengébb euró ellenére az alacsonyabb dollár világpiaci árak miatt az export-visszatérítések költségvetési szükségletei összesen 36 millió EUR-ral emelkednek. A finomliszt export-visszatérítései például azért emelkednek (+18 millió EUR), mert a 2004/2005. gazdasági évben a megnövelt kivitel támogatása magasabb visszatérítési ráta mellett történik. Az árpa export-visszatérítései szintén emelkednek, 28 millió EUR-ral. Noha az AL számításai a PDB-hez képest az árpa 2004/2005-ös kivitelének alacsonyabb szintjét veszik alapul, az árpakivitel támogatása magasabb visszatérítési ráta mellett történik, hogy ellensúlyozni lehessen a világpiaci ár csökkenését.

A keményítő termelési visszatérítései előreláthatólag 2 millió EUR-ral csökkennek a 2005-ös PDB-hez képest; az 1. mellékletben fel nem tűntetett termékek szükségletei szintén 3 millió EUR-ral csökkennek.

05 02 02. tételcsoport – Rizs (előirányzatok + 4 millió EUR)

előirányzatok az előzetes költségvetési tervezetben: 469 millió EUR

előirányzatok a módosító indítvány után: 473 millió EUR

A rizsszektor költségvetési szükségletei emelkedését az intervenciós támogatások rendszerének változásai magyarázzák. Ahogy azt az alábbi táblázat bemutatja, a raktárról történő értékesítések szintje a jelenlegi becslés szerint a PDB-ben tervezet alatt van. Ez várhatólag a költségvetési szükségletek mintegy 4 millió EUR-os emelkedését okozza.

Előzetes költségvetési tervezet = PDB (tonna) | Módosító indítvány = AL (tonna) |

Nyitó állomány Felvásárlás Értékesítés Záró állomány Átlagos állomány | 650 000 75 000 295 000 430 000 540 000 | 650 000 75 000 255 000 470 000 501 000 |

05 02 03. tételcsoport – Szántóföldi növényekre vonatkozó közvetlen kifizetések (előirányzatok + 0 millió EUR)

előirányzatok az előzetes költségvetési tervezetben: 17 403 millió EUR

előirányzatok a módosító indítvány után: 17 403 millió EUR

A tagállamoktól kapott legfrissebb adatok alapján kis mértékben emelkedett a következők szükséglete: a gabonaféléket, olajnövényeket, fehérjenövényeket, fűszilázst termesztők területalapú támogatása; a területpihentetés (-1 millió EUR); a szántóföldi növények külön regionális támogatása (-3 millió EUR) és a fehérjenövények támogatása (-6 millió EUR). Ezt azonban ellensúlyozza az, hogy a behajtások tervezett összege (-10 millió EUR) az új 05 02 99. tételcsoportra lett áthelyezve, amely a 05 02. alcím összes behajtását magában foglalja. Következésképpen e tételcsoport összes előirányzata változatlan marad.

05 02 04. tételcsoport – Élelmiszer-programok (előirányzatok - 2 millió EUR)

előirányzatok az előzetes költségvetési tervezetben: 223 millió EUR

előirányzatok a módosító indítvány után: 221 millió EUR

A támogatási szintek csökkenésének eredményeként 2 millió EUR lesz a megtakarítás.

05 02 05. tételcsoport – Cukor (előirányzatok - 146 millió EUR)

előirányzatok az előzetes költségvetési tervezetben: 1 815 millió EUR

előirányzatok a módosító indítvány után: 1 669 millió EUR

A cukorágazat becsült visszatérítési kiadásai 146 millió EUR-ral alacsonyabbak a 2005-ös előzetes költségvetési tervezetben előrevetített előirányzatoknál. A csökkenés három tényezővel magyarázható. Először is, a Bizottság azzal számol, hogy a piaci árak a PDB-ben tervezett alacsony árszinthez képest emelkedni fognak. A visszatérítési ráták kiszámításakor így a 190 USD/tonna helyett 230 USD/tonna világpiaci árat használtak. Másodsorban, az aktualizált euró-dollár árfolyam további megtakarításokat eredményez. Harmadsorban, a Bizottság által a PDB felállításakor becsült tényleges és feltételezett visszatérítések közötti különbség 5 EUR/tonnáról 13 EUR/tonnára nőtt. E tényezők eredőjeként a visszatérítési ráta 525 EUR/tonna helyett 480 EUR/tonna.

05 02 06. tételcsoport – Olívaolaj (előirányzatok - 74 millió EUR)

előirányzatok az előzetes költségvetési tervezetben: 2 355 millió EUR

előirányzatok a módosító indítvány után: 2 281 millió EUR

Az olívaolaj-termelők részére elkülönített előirányzatok 76 millió EUR-ral csökkentek, főként a termelési szintek aktualizálásának köszönhetően. Az AL követelményei a tagállamok 2003/2004 értékesítési évre tett legfrissebb termelési becsléseire alapulnak. Különösen Görögország ill. Spanyolország termelési adatai módosulnak: 0,408 millió tonnáról 0,343 millió tonnára ill. 1,459 millió tonnáról 1,591 millió tonnára.

A behajtások tervezett összegét (-2 millió EUR) az új 05 02 99. tételcsoportra helyezték át, amely a 05 02. alcím összes behajtását magában foglalja.

05 02 07. tételcsoport – Rostnövények (előirányzatok + 30 millió EUR)

előirányzatok az előzetes költségvetési tervezetben: 936 millió EUR

előirányzatok a módosító indítvány után: 966 millió EUR

A gyapot garantált összmennyiségének a három termelő országban (Görögország, Portugália, Spanyolország) való túllépése alacsonyabb lesz a PDB felállításakor tervezettől. Ez a bírságok százalékos kulcsának lefelé történő módosítását vonja magával: ez a tonnánkénti támogatások összegét növeli, így magasabbak a költségvetési szükségletek. Ezen felül a gyapot alacsonyabb világpiaci ára szintén több előirányzatot tesz szükségessé, amit csak részben ellensúlyoz a kedvezőbb euró-dollár árfolyam; végeredményben 30 millió EUR-ral több előirányzatra van szükség.

05 02 08 – Gyümölcs és zöldségfélék (előirányzatok + 85 millió EUR)

előirányzatok az előzetes költségvetési tervezetben: 1 860 millió EUR

előirányzatok a módosító indítvány után: 1 945 millió EUR

A gyümölcs és zöldségfélék becsült kiadásai magasabbak a PDB-hez képest, mivel a feldolgozott paradicsomtermékek termelési támogatásainak szükségletei nőttek, és ezt a kivonási és felvásárlási támogatások, valamint a banánágazat megtakarításai sem ellensúlyozzák.

A kivonási támogatások előirányzatainál a megsemmisítendő gyümölcs és zöldségfélék mennyiségének aktualizálása után 28 millió EUR a megtakarítás. A PDB-ben 847 ezer tonna szerepelt, ezen AL-ben csak 572 ezer tonna.

A banán előirányzatainál a 2003/2004-es gazdasági év kompenzációs támogatásai összegének módosulása miatt 36 millió EUR a megtakarítás. A PDB felállításakor tervezett kompenzációs támogatás 2003-ban 324,6 EUR/tonna, 2004-ben 359,9 EUR/tonna volt. Az AL-ben ez 2003-ban 294,6 EUR/tonna, 2004-ben 318,8 EUR/tonna volt.

A feldolgozott paradicsomtermékek előirányzatainak szükségletei 149 millió EUR-ral nőttek. A tagállamok legfrissebb becslései alapján a támogatásra jogosult mennyiség a PDB-ben tervezett 8,9 millió tonnáról 13,3 millió tonnára emelkedett az AL-ben.

A behajtások tervezett összegét (1 millió EUR) az új 05 02 99. tételcsoportra helyezték át, amely a 05 02. alcím összes behajtását magában foglalja.

05 02 09. tételcsoport – A bortermelői ágazat termékei (előirányzatok + 1 millió EUR)

előirányzatok az előzetes költségvetési tervezetben: 1 259 millió EUR

előirányzatok a módosító indítvány után: 1 260 millió EUR

2004-ben kevesebb krízislepárlásra kerül sor, így 7 millió EUR megtakarítás adódik.

A következő évben az előzőhöz képest előreláthatólag valamelyest nagyobb lesz a megtermelt mennyiség, ez a készletek értékcsökkenésének számításaiban tett kiigazításokkal együtt 7 millió EUR pótlólagos tárolási költségeket eredményez.

A behajtások tervezett összegét (1 millió EUR) az új 05 02 99. tételcsoportra helyezték át, amely a 05 02. alcím összes behajtását magában foglalja.

05 02 10. tételcsoport – Dohány (előirányzatok + 2 millió EUR)

előirányzatok az előzetes költségvetési tervezetben: 952,4 millió EUR

előirányzatok a módosító indítvány után: 954,4 millió EUR

A növekedést itt csak az okozza, hogy a behajtások összegét (-2 millió EUR) a 05 02 10 99. tételről az új 05 02 99. tételcsoportra helyezték át, amely a 05 02. alcím összes behajtását magában foglalja.

05 02 11. tételcsoport – Növényi termékekre vonatkozó egyéb intézkedések (előirányzatok - 4 millió EUR)

előirányzatok az előzetes költségvetési tervezetben: 737 millió EUR

előirányzatok a módosító indítvány után: 733 millió EUR

Az AL becslése szerint a vetőmagok szükségletei 6 millió EUR-ral csökkennek. A vetőmagtermelésre vonatkozó legfrissebb számítások szerint a nagyobb vetőmagmennyiség (465 000 tonna) alacsonyabb átlagos támogatási rátát (222,8 EUR/tonna) eredményez, így a vetőmagok becsült összkiadása a 2005-ös PDB-ben említett 110 millió EUR helyett 104 millió EUR lesz. A POSEIMA és POSEICAN támogatási intézkedései becsült költségeinek növekedése (+1 millió EUR ill. +1 millió EUR) a rendkívül félreeső területek szükségleteinek enyhe növekedését eredményezi.

05 02 12. tételcsoport – Horizontális természetű közvetlen támogatások (előirányzatok + 10 millió EUR )

előirányzatok az előzetes költségvetési tervezetben: 1 388 millió EUR

előirányzatok a módosító indítvány után: 1 398 millió EUR

E költségvetési tételt előreláthatólag nem érintik jelentős változások a szükségletek terén. E tétel szükségleteinek látszólagos növekedését az okozza, hogy a behajtások összegét(-10 millió EUR) a 05 02 12 99. tételről az új 05 02 99. tételcsoportra helyezték át.

05 02 99. tételcsoport – Behajtások (előirányzatok - 26 millió EUR) (ÚJ TÉTEL)

előirányzatok az előzetes költségvetési tervezetben: nincs

előirányzatok a módosító indítvány után: -26 millió EUR

2005-től kezdődően a Bizottság számviteli nyilvántartását az „elhatárolás elvének” megfelelően vezetik. Ennél fogva a kiadások költségvetési tételeit el kell különíteni azoktól a tételektől, amelyek a szabálytalanságok esetén behajtott összegek nyilvántartására szolgálnak.

Ezen kívül, a szabálytalanságok negatív előjelű kiadásainak (a behajtott összegek) könyvelése csak alcím szinten történik.

Ez a tétel magában foglalja a 05 02. alcímmel összefüggésben felmerülő csalások és szabálytalanságok miatt behajtott összegeket (ideértve a bírságokat, garanciákat, kamatokat, több évre kiterjedő szankciókat is), míg a különféle „Egyéb intézkedések” tételek (05 xx xx 99.) tételcsoport szinten olyan egyéb kiadásokra terjednek ki, amelyeket az adott tételcsoport más tételei nem foglalnak magukba.

05 03 01. tételcsoport – Tej és tejtermékek (előirányzatok - 367 millió EUR)

előirányzatok az előzetes költségvetési tervezetben: 3 901 millió EUR

előirányzatok a módosító indítvány után: 3 534 millió EUR

A tej és tejtermékek kiadásai 367 millió EUR-ral alacsonyabbak a PDB-hez képest. Ez jórészt azon kedvező piaci feltételeknek köszönhető, amelyek miatt a különféle piaci intézkedések kiadási szintje alacsonyabb volt, továbbá a tejtermelőkre kivetett kiegészítő lefölözés intézkedései felülvizsgálatának, ami lehetővé tette a Bizottság számára a pénzeszközök könnyebb behajtását.

A nemzetközi piaci feltételek kedvező alakulása miatt, a jelentősen alacsonyabb export-visszatérítések ellenére a kivitel előreláthatólag növekedni fog; mely 82 millió EUR megtakarítást eredményez.

Szintén a kedvező körülmények miatt, a készletszintek felülvizsgálata során további megtakarítási források adódtak. Mintegy 55 millió EUR-ral kevesebb az előirányzatok tervezett összege.

A borjútakarmányként használt tejpor támogatásának csökkenése a kisebb mennyiségekkel együtt a szükségletek 47 millió EUR-ral történő csökkenését eredményezi.

Az erős világpiaci ár miatt a kazein termeléséhez használt tejpor támogatását jelentős mértékben csökkentették, mely az előirányzatok 106 millió EUR-ral történő csökkenését eredményezi.

A vaj és tejszín intervenciós raktározását illetően a készletszintek alacsonyabbak, és az intervenciós értékesítések szintje, különösen az állami intervenciós készleteké, magasabb, így az előirányzatok 36 millió EUR-ral kevesebbek. Ezt a megtakarítást főként az állami intervenciós készletek fokozottabb értékesítése (35 000 tonna helyett 72 000 tonna) tette lehetővé.

A vajzsírra vonatkozó egyéb intézkedésekkel kapcsolatos mennyiségek csekély csökkenése (550 000 tonna szemben a PDB-ben tervezett 576 000 tonnával), valamint a támogatások alacsonyabb szintje további 15 millió EUR megtakarítást eredményez.

Az 1788/2003 tanácsi rendelet bevezetésével a kiegészítő lefölözés behajtása sokkal hatékonyabbá vált. Ezen kívül a tejpiac strukturális többlete az előző évhez képest várhatólag 100 000 tonnával lesz több. E két tényező együttesen 32 millió EUR megtakarítást tesz lehetővé a költségvetésben.

Az I. mellékletben nem szereplő termékek szükségletei kis mértékben felfelé (+1 millió EUR) módosulnak.

-5 millió EUR a 05 03 01 99. költségvetési tételről az új 05 03 99. tételcsoport sorára kerül, amely a 05 03. alcím valamennyi behajtását hivatott egy helyen összegyűjteni.

05 03 02 – Marha- és borjúhús (előirányzatok + 26 millió EUR)

előirányzatok az előzetes költségvetési tervezetben: 8 088 millió EUR

előirányzatok a módosító indítvány után: 8 114 millió EUR

A termelők arra számítva, hogy a tagállamok megvalósítják az egységes fizetési rendszert, időben előrehozhatják (2004. végére) az állatok levágását, abból a célból, hogy a különleges támogatásban részesülhessenek. Ez 18 millió EUR többletkiadással jár. Amennyiben a Bizottság nem vezette volna be ezeket az átmeneti intézkedéseket, akkor a kiadások jóval magasabbak lennének, hisz ez esetben a termelők a vágási támogatásra is jogosultak lettek volna, ami nem képezte a 2005-ös költségvetés kiinduló feltételezéseinek részét.

-8 millió EUR a 05 03 02 99. költségvetési tételről az új 05 03 99. tételcsoport sorára kerül, amely a 05 03. alcím valamennyi behajtását hivatott egy helyen összegyűjteni.

05 03 03. tételcsoport – Juh- és kecskehús (előirányzatok + 1 millió EUR)

előirányzatok az előzetes költségvetési tervezetben: 1 840 millió EUR

előirányzatok a módosító indítvány után: 1 841 millió EUR

Az előirányzatok csekély változása pusztán abból ered, hogy -1 millió EUR az új, 05 03 99. tételcsoport – Behajtások sorára került.

05 03 04. tételcsoport – Sertéshús, tojások, baromfi és egyebek (előirányzatok + 6 millió EUR)

előirányzatok az előzetes költségvetési tervezetben: 197 millió EUR

előirányzatok a módosító indítvány után: 203 millió EUR

A madárinfluenza kitörését követő átmeneti szállítási és kereskedelmi tilalom gazdasági problémákat okozott, különösen a tenyésztőknek. Hogy a problémákat mérsékelni lehessen, Belgium, Hollandia és Olaszország számára rendkívüli támogatási intézkedések bevezetésére került sor. Ezen intézkedések végrehajtása még nem történt meg, így e módosító indítványban 4 millió EUR-t kell ezekre előirányozni.

Az I. mellékletben fel nem tűntetett tojások mennyiségének és visszatérítési szintjének kis mértékű módosítása az előirányzatok 1 millió EUR-os növekedését okozta.

-1 millió EUR a 05 03 04 99. tételről a 05 03 99. – Behajtások tételcsoportra került.

05 03 99. tételcsoport – Behajtások (előirányzatok - 15 millió EUR) (ÚJ TÉTEL)

előirányzatok az előzetes költségvetési tervezetben: nincs

előirányzatok a módosító indítvány után: -15 millió EUR

Ez a tétel magában foglalja majd a 05 03. alcímmel összefüggésben felmerülő csalások és szabálytalanságok miatt behajtott összegeket (ideértve a bírságokat, garanciákat, kamatokat, több évre kiterjedő szankciókat is), míg a különféle „Egyéb intézkedések” tételek (05 xx xx 99.) tételcsoport szinten olyan egyéb kiadásokra terjednek ki, amelyeket az adott tételcsoport más tételei nem foglalnak magukba.

Lásd a 05 02 99. tételcsoport sorát is.

05 07 01 06. tétel – Az előző évek számláinak számviteli elszámolása; az 1a. címsorhoz tartozó megosztott kezelésű kiadások előlegeinek csökkentése / felfüggesztése (előirányzatok – 70 millió EUR) (ÚJ TÉTEL)

előirányzatok az előzetes költségvetési tervezetben: nincs

előirányzatok a módosító indítvány után: -70 millió EUR

A 05 07 01 03. tételsor a 05 07 01 06. és 05 07 01 07. tételsorokra bontódik amiatt, hogy az 1a. címsor tevékenységeinek tekintetében költségvetési szinten különbséget lehessen tenni az előző évek számláinak számviteli elszámolása ás megfelelőségi elszámolása között.

05 07 01 07. tétel – Az 1a. címsorhoz tartozó megosztott kezelésű kiadások előző évekhez tartozó számláinak megfelelőségi elszámolása (előirányzatok – 330 millió EUR) (ÚJ TÉTEL)

előirányzatok az előzetes költségvetési tervezetben: nincs

előirányzatok a módosító indítvány után: -330 millió EUR

Lásd a 05 07 01 06. tételsort.

05 07 01 08. tétel – Az előző évek számláinak számviteli elszámolása; az 1b. címsorhoz tartozó vidékfejlesztési kiadások előlegeinek csökkentése / felfüggesztése (előirányzatok – p.m.) (ÚJ TÉTEL)

előirányzatok az előzetes költségvetési tervezetben: nincs

előirányzatok a módosító indítvány után: p.m.

A 05 07 01 04. tételsor a 05 07 01 08. és 05 07 01 09. tételsorokra bontódik amiatt, hogy az 1b. címsorhoz tartozó vidékfejlesztés tekintetében költségvetési szinten különbséget lehessen tenni az előző évek számláinak számviteli elszámolása ás megfelelőségi elszámolása között.

05 07 01 09. tétel – Az 1b. címsorhoz tartozó vidékfejlesztési kiadások előző évekhez tartozó számláinak megfelelőségi elszámolása (előirányzatok – még nincs adat) (ÚJ TÉTEL)

előirányzatok az előzetes költségvetési tervezetben: nincs

előirányzatok a módosító indítvány után: p.m.

Lásd a 05 07 01 08. tételsort.

05 08 04 - 05 08 99. tétel – Ösztönző intézkedések (előirányzatok + 0 millió EUR )

előirányzatok az előzetes költségvetési tervezetben: 66 millió EUR

előirányzatok a módosító indítvány után: 66 millió EUR

1a. alcímsor: más politikaterületek költségvetési tételei

17 01 04 04. tétel – Kísérleti tanulmány: az állatjárványok kockázatfinanszírozási modellje (előirányzatok + 0,5 millió EUR)

előirányzatok az előzetes költségvetési tervezetben: p.m.

előirányzatok a módosító indítvány után: 0,5 millió EUR

A Bizottság 2004-ben megkezdte a kísérleti projekt végrehajtását és úgy ítéli meg, hogy 2005-re további finanszírozásra van szükség.

1b. alcímsor: vidékfejlesztés

05 04 01. tételcsoport – Vidékfejlesztés az EMOGA Garancia Részlegében (EU-25)

05 04 04. – Átmeneti eszköz az EMOGA Garancia Részlegében (EU-10)

(az előirányzatok változatlanok)

előirányzatok az előzetes költségvetési tervezetben: 6 841 millió EUR

előirányzatok a módosító indítvány után: 6 841 millió EUR

A Bizottság az előirányzatok teljes szintjére vonatkozó álláspontját nem változtatta meg, azok szintje megfelel a pénzügyi tervben engedélyezett felső határnak.

A nómenklatúra változásai

Költségvetési tétel | Változások | Indokolás | 2005. évi előirányzatok EUR |

05 02 07 99 A rostnövények egyéb intézkedései | Törölve. | Az e tételhez kapcsolódó csalások és szabálytalanságok (ideértve a befolyt bírságokat és kamatokat, a zár alá vett biztosítékokat) behajtásait az új 05 02 99. tételsor mutatja be (lásd alul). |

05 02 99 Beszedett összegek | Új tétel. | A 05 02. alcímhez kapcsolódó csalások és szabálytalanságok behajtásait mutatja be. | -26.000.000 |

05 03 99 Beszedett összegek | Új tétel. | A 05 03. alcímhez kapcsolódó csalások és szabálytalanságok behajtásait mutatja be. | -15.000.000 |

05 07 01 03 Az előző évek számláinak elszámolása; az 1a. címsor alatti tevékenységek kiadásai előlegeinek csökkentése / felfüggesztése | Két új tételre bomlik: 05 07 01 06. Az előző évek számláinak számviteli elszámolása; az 1a. címsorhoz tartozó megosztott kezelésű kiadások előlegeinek csökkentése / felfüggesztése 05 07 01 07 Az 1a. címsorhoz tartozó megosztott kezelésű kiadások előző évekre vonatkozó számláinak megfelelőségi elszámolása. | Ennek az a célja, hogy az 1a. címsorhoz tartozó tevékenységek tekintetében költségvetési szinten különbséget lehessen tenni az előző évek számláinak számviteli elszámolása ás megfelelőségi elszámolása között. | -70.000.000 -330.000.000 |

05 07 01 04 Előző évek számláinak elszámolása és a vidékfejlesztéssel kapcsolatos előlegek csökkentése/felfüggesztése | Két új tételre bomlik: 05 07 01 08. Az előző évek számláinak számviteli elszámolása; az 1b. címsorhoz tartozó vidékfejlesztési kiadások előlegeinek csökkentése / felfüggesztése. 05 07 01 09. Az előző évek számláinak megfelelőségi elszámolása; az 1b. címsorhoz tartozó vidékfejlesztési kiadások előlegeinek csökkentése / felfüggesztése. | Ennek az a célja, hogy az 1b. címsorhoz tartozó vidékfejlesztés tekintetében költségvetési szinten különbséget lehessen tenni az előző évek számláinak számviteli elszámolása ás megfelelőségi elszámolása között. | p.m. p.m. |

4. CÍMSOR: KÜLSő FELLÉPÉSEK

NEMZETKÖZI HALÁSZATI MEGÁLLAPODÁSOK

A Bizottság az előzetes költségvetési tervezet következő módosítását javasolja:

- 11 03 01. költségvetési tétel – Nemzetközi halászati megállapodások: 166 851 000 EUR kötelezettségvállalási előirányzat (szemben a PDB-ben szereplő 164 351 000 EUR-ral) és 171 666 000 EUR kifizetési előirányzat (szemben a PDB-ben szereplő 168 101 000 EUR-ral) a 2005. január 1-ig hatályba lépő szerződésekre vonatkozóan.

- 31 02. alcím – Ideiglenes előirányzatok: 28 475 000 EUR kötelezettségvállalási előirányzat (szemben a PDB-ben szereplő 30 975 000 EUR-ral) és 27 410 000 EUR kifizetési előirányzat (szemben a PDB-ben szereplő 30 975 000 EUR-ral).

A 11 03 01. tétel esetében a kötelezettségvállalási előirányzatok 2 500 000 EUR-ral, a kifizetési előirányzatok 3 565 000 EUR-ral emelkedtek. A tartalékot képező előirányzatok összegeit ugyanezen összegekkel csökkentették, mert a PDB felállításakor tapasztalható bizonytalansági tényezők elhárultak. Így az összes változtatás eredője nulla, mert a 11 03 01. tétel előirányzatainak növelését a 31 02. alcím ugyanilyen mértékű csökkentése tette lehetővé.

A 2005. évi költségvetés 11 03 01. tétele

Kötelezettségvállalási előirányzatok | Kifizetési előirányzatok |

Az előzetes költségvetési tervezet (PDB) tételei | 164.351.000 | 168.101.000 |

Az előzetes költségvetés (PB) tételei (a Tanács első olvasata) | 164.351.000 | 168.101.000 |

Módosító indítvány | 166.851.000 | 171.666.000 |

A 11 03 01. tétel emelése a PDB-hez képest | 2.500.000 | 3.565.000 |

31 02. tartalék az előzetes költségvetési tervezetben (PDB) | 30.975.000 | 30.975.000 |

Tartalék az előzetes költségvetésben (PB) (a Tanács első olvasata) | 24.975.000 | 27.975.000 |

Módosító indítvány | 28.475.000 | 27.410.000 |

A 31 02. tartalék csökkentése a PDB-hez képest. | 2.500.000 | 3.565.000 |

A módosító indítvány (AL) nettó teljes eltérése a PDB-től | 0 | 0 |

A PDB-vel szemben javasolt változtatások legfőbb okai a következők:

- Kiegészítő pénzügyi hozzájárulásra van szükség, több olyan hatályos jegyzőkönyv esetében, melyek előírásainak ellenében a fogások átlépték a referenciamennyiséget (+2 500 000 EUR kötelezettségvállalási és kifizetési előirányzat).

- Az Elefántcsontparttal kötött jegyzőkönyvvel (amely nemrég meg lett hosszabbítva a 2004.7.1. és 2007.6.30. közötti időszakra) kapcsolatos első kifizetésre az eredetileg tervezetekkel szemben nem 2004-ben, hanem 2005-ben kerül sor, hogy lezárulhasson a Tanács és a Parlament által folytatott döntéshozatali folyamat (+ 1 065 000 EUR kifizetési előirányzat).

Meg kell azonban jegyezni, hogy a PDB felállítása óta négy országgal került sor jegyzőkönyv parafálására (Mikronézia, Salamon-szigetek, Seychelle-szigetek, Tanzánia). Ezek a megállapodások 2005 elején, január 1. után lépnek hatályba. Emiatt a megfelelő összegek (összesen 5 684 000 EUR kötelezettségvállalási és kifizetési előirányzat) nem kerülnek át a 31 02. alcímről a 11 03 01. tételre. Ezen kívül négy jegyzőkönyvet kell megújítani (Angola, Comore-szigetek, Zöld-foki-szigetek, São Tomé és Príncipe), illetve a számos más országgal folytatott tárgyalások (amelyek új megállapodások kötését célozzák) előrehaladott állapotban vannak.

ÖSSZEFOGLALÓ TÁBLÁZAT A PÉNZÜGYI TERV CÍMSORAI SZERINT

Pénzügyi terv Címsor / alcímsor | 2005-ös pénzügyi terv | 2005-ös előzetes költségvetés-módosítás, illetve az 1+2/2005 előzetes módosító indítvány tervezet | 3/2005 előzetes módosító indítvány tervezet | 2005-ös előzetes költségvetés-módosítás, illetve az 1,2 és 3/2005 előzetes módosító indítvány tervezet |

|Kötelezettség-vállalási előirányzatok |Kifizetési előirányzatok |Kötelezettség-vállalási előirányzatok |Kifizetési előirányzatok |Kötelezettség-vállalási előirányzatok |Kifizetési előirányzatok |Kötelezettség-vállalási előirányzatok |Kifizetési előirányzatok | |1. MEZŐGAZDASÁG | | | | | | | | | |- Mezőgazdasági kiadások |44 598 000 000 | |43 834 450 000 |43 834 450 000 |-224 000 000 |-224 000 000 |43 610 450 000 |43 610 450 000 | |- Vidékfejlesztési kiadások és kísérő intézkedések |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Összesen |51 439 000 000 | |50 675 450 000 |50 113 850 000 |-224 000 000 |-224 000 000 |50 451 450 000 |49 889 850 000 | | Fennmaradó mozgástér | | |763 550 000 | | | |987 550 000 | | |2. STRUKTURÁLIS

INTÉZKEDÉSEK | | | | | | | | | |- Strukturális alapok |37 247 000 000 | |37 306 564 455 |32 390 527 704 | | |37 306 564 455 |32 390 527 704 | |- Kohéziós Alap |5 194 000 000 | |5 131 932 989 |3 005 500 000 | | |5 131 932 989 |3 005 500 000 | |Összesen |42 441 000 000 | |42 438 497 444 |35 396 027 704 | | |42 438 497 444 |35 396 027 704 | | Fennmaradó mozgástér | | |2 502 556 | | | |2 502 556 | | |3. BELSŐ POLITIKÁK |9 012 000 000 | |8 958 583 120 |7 728 621 139 | | |8 958 583 120 |7 728 621 139 | | Fennmaradó mozgástér | | |53 416 880 | | | |53 416 880 | | |4. KÜLSŐ FELLÉPÉSEK |5 119 000 000 | |5 169 000 000 |5 000 179 000 |0 |0 |5 169 000 000 |5 000 179 000 | | Fennmaradó mozgástér | | |-50 000 000 | | | |-50 000 000 | | |5. IGAZGATÁS |6 360 000 000 | |6 352 309 000 |6 352 309 000 | | |6 352 309 000 |6 352 309 000 | | Fennmaradó mozgástér | | |7 691 000 | | | |7 691 000 | | |6. TARTALÉKOK | | | | | | | | | |- Garanciatartalék |223 000 000 | |223 000 000 |223 000 000 | | |223 000 000 |223 000 000 | |- Gyorssegélytartalék |223 000 000 | |223 000 000 |223 000 000 | | |223 000 000 |223 000 000 | |Összesen |446 000 000 | |446 000 000 |446 000 000 | | |446 000 000 |446 000 000 | | Fennmaradó mozgástér | | |0 | | | |0 | | |7. ELŐCSATLAKOZÁSI

STRATÉGIA |3 472 000 000 | |2 075 000 000 |3 225 090 000 | | |2 075 000 000 |3 225 090 000 | | Fennmaradó mozgástér | | | 1 397 000 000 | | | | 1 397 000 000 | | |8. VISSZATÉRÍTÉSEK |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Fennmaradó mozgástér | | | 11 004 | | | | 11 004 | | | ÖSSZESEN | 119 594 000 000 |114 235 000 000 |117 419 828 560 |109 567 065 839 |-224 000 000 |-224 000 000 |117 195 828 560 | 109 343 065 839 | | Fennmaradó mozgástér | | |2 174 171 440 |4 667 934 161 | | |2 398 171 440 |4 891 934 161 | |

[1] HL L 248., 2002.9.16., 1. o.